Til Bolius.

Jeg har udvidet mit hus ved at inddrage et overdækket indgangsparti, 4 kvm, samt ved at udnytte et rum som værelse, som i BBR er benævnt 18 kvm. udhus, heraf 4 kvm. overdækket, sammenbygget med hus. Huset skal nu sælges. Kan de 18 kvm. inddrages som bolig på BBR, hvis nej, hvad er sandsynligheden for at opnå dispensation? 

Med venlig hilsen Lone R

 


Har inddraget vindfang og udhus, vil opdatere arealer i BBR - kan vi få vi dispensation?
Hej Lone R

De ændringer skulle der have været søgt byggetilladelse til, så i skal søge lovliggørelse i kommunen -  En sådan administrativ lovliggørelse vil kræve at der ville kunne gives byggetilladelse efter de nu gældende regler. Så i skal indsende det projekt materiale har brug for for at kunne behandle byggesagen,  tegninger og beskrivelse ind til kommune og hvis der er forhold der ikke umiddelbart opfylder kravene i Bygningsreglementet skal søge dispensation for de forhold.  
 Se mere: [Fra garage til beboelse](https://www.bolius.dk/fra-garage-til-beboelse-18272)

Når kommunen så har givet byggetilladelse og byggesagen afsluttet så opdateres oplysningerne i BBR direkte fra kommunen.

Vi har ikke mulighed for at forudse om kommunen vil give de fornødne dispensationer og på den måde administrativt lovliggøre ændringerne -  det er alene den aktuelle kommunes vurdering af de konkrete forhold der er afgørende og der kan gives dispensation.

Læs mere her: [Regler og pligter når du bygger om, til eller nyt](https://www.bolius.dk/regler-og-pligter-naar-du-bygger-om-til-eller-nyt-17776)  
 og her: [BBR registret](https://www.bolius.dk/bbr-registret-18436)  
 og her: [Arealer i BBR-registret](https://www.bolius.dk/arealer-i-bbr-registret-18313)

